Document ID: /roh_data/filtered/fineweb-2-filterrobots_roh.jsonl.gz/44125

Nagina antenna da 5G vid il clutger da Ftan. La suprastanza communala da la vischnanca da Scuol ha decidì da betg metter a disposiziun infrastructura communala che sa chatta en la zona da construcziun per montar antennas da 5G.
Il november dal 2019 aveva la Swisscom dumandà d'astgar montar ina antenna da 5G vi dal clutger da la fracziun da Ftan. Encunter quella dumonda eran entradas diversas protestas. Pervi da quai aveva la vischnanca sistì la dumonda. La Swisscom ha ussa temp 20 dis per prender posiziun envers la decisiun da la vischnanca da Scuol.